钦定古今图书集成/明伦汇编/氏族典/第418卷 > 《凌迪知万姓统谱》 > 邬景和
## 钦定古今图书集成/明伦汇编/氏族典/第418卷 > 《凌迪知万姓统谱》 > 邬景和

按《昆山县志》：“景和，字时济，先世以闾右徙实京师。景
和器度凝重，十六选尚永福长公主，拜驸马都尉，侍
卫禁庭，命掌宗人府事，管修玉牒。后言事忤旨，放还
田里，旋宥，留守坟茔。隆庆改元，复职任用，疏陈安民、
足国、御寇平倭四事，颇见采纳。卒赠少保，谥荣简。”